Telleriak gaineratu du bat datorrela eurekin egoera kezkagarria dela, eta horregatik, EAJ-PNVk erakunde-adierazpenerako proposamena aurkeztu diela talde guztiei. Testu hori ezin izan da onartu EH Bilduk eta Elkarrekin Podemosek uko egin diotelako. Aldiz, Alderdi Sozialista eta Alderdi Popularra bat zetozen adierazpen horren edukiarekin. “Kezkatuta gaude, eta horregatik adierazpen instituzionalerako proposamena. Eta lanpetuta gaude enpresa horien norabide zuzendu dezaketen eragile guztiak mugitzea saiatzen. Baita Eusko Jaurlaritza ere. Egoki deritzon kudeaketak egin ditzala eskatzen diogu, egoera honi aurre egite aldera. Penaz hartzen dugu Legebiltzar honek gaur langileei babesik adierazi ez izana, bi talde horiek uko egin diotelako. Uste dugu aukera bat galdu dugula, esateko Ganbera honek, bere eskumenen eremuan, kezka, interesa eta konpromisoa adierazten duela”.